# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

**З А П О В Е Д**

**№** **РД-05-1749 от 16.04.2019 г.**

**гр. Търговище**

На основание чл.3, ал.4 от Устройствения правилник на Областните дирекции „Земеделие”, във връзка с чл. 5, ал. 4 и чл. 6, ал. 1, т. 2 от Закона за опазване на земеделските земи /ЗОЗЗ/ и Наредба № 8121з-968/ 10.12.2014 г. за правилата и нормите за пожарна безопасност при извършване на дейности в земеделските земи, във връзка с писмо на Министерство на земеделието, храните и горите, изх. № 91-351/09.04.2019 г., с цел недопускане възникването на пожари и нанaсяне на щети по селскостопански инвентар и земеделска продукция,

**НАРЕЖДАМ:**

1. Обявявам пожароопасен сезон през пролетно-летния период за 2019 година във всички земеделски територии на област Търговище, считано **от 17.04.2019 г. до 31.10.2019 г.**
2. За горепосочения сезон, с оглед спазване разпоредбите наЗОЗЗ и Наредба № 8121з–968/ 10.12.2014 г., се забранява изгарянето на стърнища и други растителни остатъци в земеделските земи, както и използването на открити огнеизточници. Не се допуска палене на открит огън, тютюнопушене и паркиране на моторни превозни средства в площите с посеви и на разстояние, по-малко от 50 метра до тях, от настъпването на восъчна зрялост до окончателното прибиране на реколтата и изораване на стърнищата. Не се допуска палене на открит огън в имоти с начин на трайно ползване – пасища, мери и ливади /ПМЛ/. Лицата, преминаващи покрай неожънати площи и ПМЛ, са длъжни да спазват правилата и нормите за пожарна безопасност и с действията си да не предизвикват възникването на пожари. Не се разрешава извършването на ремонтни дейности по линейните обекти, преминаващи през и/или покрай житните площи, през периода от восъчна зрялост до прибирането на реколтата.
3. Кметовете на общините на територията на област Търговище, следва да създадат организация за обявяване със своя заповед настъпването на пожароопасен сезон и да бъдат определени мерки за осигуряване на пожарната безопасност, на основание постъпило уведомление от Областна дирекция „Земеделие” - Търговище, както и навременно разгласяване изискванията на Наредба № 8121з – 968/ 10.12.2014 г. сред населението.
4. Всички лица, осъществяващи дейности в земеделските земи, следва да организират изпълнението на изискванията на ЗОЗЗ и Наредба № 8121з – 968/ 10.12.2014 г., да оказват съдействие на органите за пожарна безопасност на населението, да уведомят писмено съответната Районна служба „Пожарна безопасност и защита на населението” преди започване на жътвата в площи над 100 дка, да парцелират и осигуряват пожарозащитни ивици в земеделските земи, засети с житни култури, да използват земеделска техника, която отговаря на изискванията за безопасна експлоатация.
5. Районна дирекция „Пожарна безопасност и защита на населението”, гр. Търговище и инспекторите от Областна дирекция „Земеделие” гр. Търговище, осъществяващи дейности свързани със Закона за регистрация и контрол на земеделска и горска техника, извършват контрол по изпълнението на предвидените противопожарни мерки за недопускане възникването на пожари и нанасяне на щети на селскостопански инвентар и земеделска продукция на територията на област Търговище.
6. Непосредственото организиране на борбата с пожари се извършва от органите по пожарна безопасност и защита на населението, със съдействието на общините, собствениците и ползвателите на селскостопански инвентар и земеделски земи, както и на лицата, извършващи дейности в тях.
7. Всяко лице забелязало пожар, е длъжно незабавно да предприеме действия за уведомяване на центровете за приемане на спешни повиквания към единния европейски номер 112.

Настоящата заповед да се обяви на информационните табла в сградите на Общинските служби по земеделие и Областна Дирекция „Земеделие” - Търговище и да се публикува на интернетстраницата на Областна дирекция „Земеделие”, гр. Търговище. За издаването на заповедта да бъдат уведомени кметовете на общини, районните дирекции „Пожарна безопасност и защита на населението“ и Областна администрация – Търговище.

**СЕВДА ЕРМЕНКОВА: /П/**

*Директор на ОД „Земеделие” - Търговище*